**Møtedokument til Årsmøte i Lærdal Idrettslag**

**Dato: 29.03.21 kl. 19.00**

**Stad: Klubbhuset**

**Sak 01/22: Godkjenning av innkalling og sakliste**

Tilråding til vedtak: Innkalling og sakliste vert godkjent.

**Sak 02/22: Val av møteleiar**

Tilråding til vedtak: Saka vert lagt fram utan tilråding.

**Sak 03/22: Val av skrivar**

Tilråding til vedtak: Saka vert lagt fram utan tilråding

**Sak 04/22: Val av to til å skrive under møteprotokollen**

Tilråding til vedtak: Saka vert lagd fram utan tilråding.

**Sak 05/22: Årsmeldingar**

Tilråding til vedtak: Årsmøte godkjenner årsmeldingane frå gruppene.

Utgreiing: Årsmeldingane er utarbeida av gruppene og vert lest opp på møtet. Dei er også tilgjengelege på heimesida til laget/gruppene.

• Fotball

• Friidrett

• Turn og barneidrett

• Innebandy

• Skeise

• Ski

• Handbak

• Hovudlaget

**Sak 06/22: Rekneskap 2020**

Tilråding til vedtak: Årsmøtet godkjenner rekneskapen for 2020

Utgreiing: Rekneskapsrapport vert lagt fram i møtet.

**Sak 07/22: Melding frå kontrollutvalet**

Tilråding til vedtak: Årsmøtet godkjenner melding frå kontrollutvalet

Utgreiing: Melding frå kontrollutvalet vert lagt fram i møtet.

**Sak 08/22: Medlemskontingent 2022 og 2023**

Tilråding til vedtak: Årsmøtet vedtek å vidareføre medlemskontingent på 150 kr pr medlem.

Utgreiing: Medlemskontingenten i Lærdal Idrettslag vart endra i 2019. Det er tilrådd å vedta medlemskontingent eit år fram, slik at vi er klare til å fakturere ut medlemskontingentar fom 01.01.23. Dette særleg slik at nye medlemmar får tilsendt faktura ved innmelding i laget.

**Sak 09/22: Fordeling av tilskot mellom gruppene**

Tilråding til vedtak: Fordeling av tilskot vert ikkje endra.

Fordelinga mellom gruppene skal vurderast årlig. Styret skal legge fram nytt forslag til fordeling av tilskota til neste årsmøte. Årsmøtet 2021 bad hovudlaget sjå på fordelingsnøkkelen og vurdere endringar i denne.

Utgreiing: Økonomien i laget er god. Styret i hovudlaget disponerer 25% av tilskot/felles midlar. Dei resterande midlane vert fordelt etter følgjande fordelingsfaktor;

• Fotball 30%

• Turn og barneidrett 20%

• Skeise 15%

• Handball 0%

• Friidrett 10%

• Ski 10%

• Innebandy 5%

• Handbak 10%

• Symjing, etter avtale

Eigen finansiering av aktivitet / deltaking i aktivitet i dei ulike gruppene

Fotball, Turn, Håndbak og Friidrett tar treningsavgifter. Treningsavgiften er til dømes i fotball ulike i dei ulike aldersgruppene. Turngruppa sel til dømes klippekort på spinning.

Ski og Skeise tar deltakeravgift i samband med arrangement som ski og skeise karusell. Både ski og skeisegruppa køyrer løyper og legg is i idrettsanlegg som er opne for heile bygdi samt tilreisande frå regionen. Anlegga har også flåmlys.

Innebandy har ikkje treningsavgift.

For 2020 og 2021 vart det ikkje utbetalt tilskot til gruppane. Arbeidsutvalet valde grunna dei særlege omstende kring pandemien, samt manglande oppdaterte medlemsregister å halde tilbake midlane. På den måten ville hovudlaget ha ein buffer, dersom einskilde grupper hadde særlege behov. Til dømes har fotballgruppa to år på rad mista dei to store inntektsbringande dugnadsarrangement som grilling på Lærdalsmarknaden og Lærdalsturneringa. Det har vore søkt om tilskot frå dei ulike refusjonsordningane for frivillig sektor for til dømesStorehaugen Opp og Lærdalsturneringa.

Me ser at likviditeten er bra i dei fleste gruppene. Det er ulik kostnadsprofil for dei ulike gruppene. Innebandy har ingen inntekter ut over overføring frå hovudlaget. Andre dekker sine faste driftskostnader (straum, forsikringar, husleige, diesel og vedlikehald på løypemaskin, snøscoter og is-bil). I prinsippet bør ein vurdere om faste kostnader skal dekkast av hovudlaget, og treningsavgifta og gruppas inntekter elles av til dømes dugnader osb, skal dekke den sportslege aktiviteten.

Styret ser ikkje at det etter to år med pandemi og omfattande restriksjonar på aktivitetar i regi av idrettslaget er rette tidspunkt å endre fordelingsnøkkelen. Styret rår til at idrettslaget og gruppane får aktivitetane opp å gå igjen på eit før korona nivå, før det er naturleg å sjå på fordelingsnøkkelen.

Gruppene kan søkje hovudlaget om ekstra midlar om det skulle være naudsynt.

**Sak 10/22: Budsjett 2022**

Tilråding til vedtak: Budsjett for 2022 vert godkjent og styret får fullmakt til å gjere naudsynte endringar.

Utgreiing: Budsjettet vert lagt fram i møtet. Usikkerheit grunna Covid-19 pandemien dei siste to år, samt dei auka strauprisane gjer budsjettering krevjande.

**Sak 11/22: Husleigereglar for klubbhuset**

Tilråding til vedtak: Husleigereglar Klubbhuset Lærdal IL og Husleiereglar for intern bruk av Klubbhuset Lærdal IL vert vedteken

Utgreiing: Styret har ut i frå erfaring med utleige av klubbhuset sett at det er naturleg å vedta reglar for utleige av klubbhuset. Styret har sett til reglar hjå andre idrettslag og har dermed utarbeidd to sett med huslleigereglar. Eit for internbruk og eit for eksterne leigeforhold.

**Sak 12/22: Utleigeprisar for klubbhuset**

Tilråding til vedtak: Framlegg til utleigeprisar for klubbhuset vert vedteken.

Utgreiing: Klubbhuset er finansiert med tippemidlar. Idrettslaget kan av den grunn ikkje ha stort overskot på utleige av klubbhuset. Men det er kostnadar knyt til huset som forsikring, straum, reinhald, renovasjon, samt slitasje på bygg og inventar.

Klubbhuset er hyppig brukt til møter i regi av andre frivillige lag og organisasjoner samt barnebursdagar.

Framlegget frå styret til nye prisar på utleige er:

Arrangement

Medlem av Lærdal IL Heil dag kr 1.000,-

Ikkje medlem av Lærdal IL Heil dag kr 1.500,-

Barnebursdag Medlemmer grunnskolealder eller yngre kr 750,-

Møterom

Avtale om leige av møterommet til andre friviljuge lag og organisasjonar til møteverksemd kr. 200 pr kveld.

Årsavtale kr 2000.

**Sak 13/22: Utgiftsrefusjon / godtgjersle Idrettslagssoge.**

Tilråding til Vedtak: Magnar Ljøsne får kr. 10.000 i utgiftsdekning og godtgjersle for utarbeiding av Idrettslagssoga.

Utgreiing: Magnar Ljøsne har gjort ein omfattande innsats for Lærdal Idrettslag med å samanfatte laget si soge i bokform. Mykje gikk tapt i samband med Lærdalsbrannen der heile klubbhuset brann ned. Arbeidet med å finne gamle årsmeldingar osb har teke mykje tid.

Magnar har til styret opplyst å ha hatt utgiftar for om lag kr 3.000

Idrettslagssoga bind 1 og 2 er no ferdig. Mykje materiell er levert til fylkesarkivet på Hermannsverk, for framtidig lagring.

Styret ynsker å dekke utgiftane Magnar Ljøsne har hatt til dette arbeidet samt gi noko godtgjersle for å takke for det omfattande arbeid som er lagt ned.

**Sak 14/22: Val av styre i hovudlaget i Lærdal Idrettslag**

Tilråding til vedtak: Valnemnda legg fram forslag til nytt styre i møtet

Utgreiing: Noverande styret i hovudlaget/arbeidsutvalet;

Leiar Guri Olsen – På val

Nestleiar Trine Grøttebø – på val

Kasserar Jarle Offerdal - 2020 / 2022 - på val

Sekretær Matias Askvik – 2021 / 2023

Styremedlem Eivind Mykelbust Øren - 2020 / 2022 – på val

Styremedlem Mohammed Shahem Dandachi 2021 / 2023

1.varamedlem Abdirahman Farah Warsame – 2020 / 2022 – på val

2.varamedlem May Britt Solheim - 2021 / 2023

**Sak 15/22: Val av leiar i hovudlaget i Lærdal Idrettslag**

Tilråding til vedtak: Valnemnda legg fram forslag i møtet

Utgreiing: Noverande leiar; Guri Olsen

**Sak 16/22: Val av nestleiar i hovudlaget i Lærdal Idrettslag**

Tilråding til vedtak: Valnemnda legg fram forslag i møtet

Utgreiing: Noverande nestleiar; Trine Grøttebø

**Sak 17/22: Godtgjersle til styret i hovudlaget i 2022**

Tilråding til vedtak: Årsmøtet vedtek å ikkje endre godtgjersla til styret i hovudlaget

Utgreiing: Noverande ordning;

• Leiar i styret: kr 10.000

• Kasser : kr 2.000

• Skrivar: kr 1.000

• Øvrige medlemmer i styret: kr 500

**Sak 18/22: Val av kontrollutval**

Tilråding til vedtak: Valnemnda legg fram forslag til 2 medlemmar i kontrollutvalet samt vara i møtet

Utgreiing: Noverande kontrollutval Haakon Lysne og Anders Haugen. Vara Elin Blomseth

**Sak 19/: 22 Godtgjersle til kontrollutval i 2022**

Tilråding til vedtak; Styret i hovudlaget foreslår å gi medlemmane i kontrollutvalet kr 500 i året.

**Sak 20/22: Valnemnd i Lærdal Idrettslag for 2022**

Tilråding til vedtak: Styret legg fram forslag i møtet

Utgreiing: Valnemnd for år 2021 var Sæmund Stokstad (leiar), Renate Fossen og Magne Netland. Det er viktig at heile bygdi og begge kjønn er representert i valnemnda.